Diari Oficial de la Generalitat Valenciana


Sumari del DOGV 1342, del 09-07-1990 (1990/818145)

ORDRE de 6 de juny de 1990, de la Conselleria de Cultura, Educació i Ciència, per la qual es convoquen ajudes per a la millora de les instal.lacions d'arxius municipals de la Comunitat Valenciana.
----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/06/(7)/dof/vci/html**

### Dades del document

Número de DOGV
:   1342

Data del DOGV
:   09-07-1990

Secció del DOGV
:   DISPOSICIONS GENERALS

Número del document
:   1990/818145


Data del document
:   06-06-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 6 de juny de 1990, de la Conselleria de Cultura, Educació i Ciència, per la qual es convoquen ajudes per a millorar instal.lacions d'arxius municipals de la Comunitat Valenciana.  
La Conselleria de Cultura, Educació i Ciència, d'acord amb el Programa de Recuperació d'Arxius Municipals de la Comunitat Valenciana té el propòsit de subvencionar aquells Ajuntaments que milloren les instal·lacions dels seus arxius i contribuir d'aquesta manera a sufragar les despeses derivades de la conservació de fons documentals.  
En conseqüència, i fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
DISPOSE:  
Article primer  
Convocar un Concurs Públic per a la concessió d'ajudes a Arxius Municipals de la Comunitat Valenciana i aprovar les Bases per què es regeix les quals s'inclouen com a Annex d'aquesta Ordre.  
Article segon  
Les ajudes a què es refereix l'article anterior contribuiran al finançament de les despeses derivades del mobiliari i de l?equipament tècnic per a la correcta conservació i utilització dels fons documentals que es troben als Arxius Municipals de la Comunitat Valenciana.  
DISPOSICIONS FINALS  
Primera  
Hom faculta la Directora General de Patrimoni Cultural perquè, en l'àmbit de les seues competències, adopte les mesures escaients per a l'aplicació i el desenvolupament d'aquesta Ordre.  
Segona  
Aquesta Ordre entrarà en vigor el mateix que es publique en el Diari Oficial de la Generalitat Valenciana.  
València, 6 de juny de 1990.  
El Conseller de Cultura, Educació i Ciència,  
ANTONI ESCARRE I ESTEVE  
ANNEX  
Bases de la convocatòria d'ajudes per a l'adquisició de mobiliari i equipament tècnic d'Arxius municipals de la Comunitat Valenciana.  
Primera  
1. Podran sol·licitar aquestes ajudes tots els Ajuntaments de la Comunitat Valenciana que realitzen inversions als seus arxius.  
2. Hom podrà finançar amb càrrec a aquestes ajudes l'adquisició de mobiliari que haurà de consistir en prestatgeries metàl·liques sense portes, armaris compactes, arxivadors horitzontals per a plànols, fitxers, taules i cadires i l?equipament tècnic d'ús exclusiu en instal·lacions d'arxius.  
Qualsevol altre tipus de mobiliari que hom vulga adquirir s'haurà de justificar com cal.  
Segona  
Tindran prioritat en la concessió d'aquestes subvencions les peticions següents:  
a) Les sol·licitades per municipis amb una instal·lació d'arxiu deficient.  
b) Es valorarà especialment l'antiguitat, el volum i l?interés dels fons documentals que conserve l'Arxiu Municipal i dels que dins d'un temps hi ingressen, així com l?equitat entre les despeses produïdes i el benefici que en resulte.  
Tercera  
1. Aquests projectes es finançaran amb els crèdits que figuren en el Pressupostos de la Generalitat Valenciana que es consignen amb aquesta finalitat, i amb els pressupostos de què disposen els Ajuntaments.  
2. L'aportació de la Conselleria de Cultura, Educació i Ciència, en el finançament de cada petició que inclosa serà com a màxim del cinquanta per cent (5007o) del cost de la inversió que es realitze en 1990.  
Els ajuntaments hauran d'aportar amb càrrec al seu pressupost la part no finançada per la Generalitat Valenciana.  
Quarta  
1. El termini de presentació de sol·licituds serà de dos mesos comptadors des de l?endemà de la publicació d'aquesta convocatòria en el Diari Oficial de la Generalitat Valenciana.  
2. La sol·licitud d'ajuda econòmica es realitzarà mitjançant un Acord del Ple de la Corporació en que es farà constar:  
a) La sol·licitud d'ajuda econòmica.  
b) El pressupost i pla de finançament especificant les quantitats que s'hi invertiran.  
c) El compromís de l'Ajuntament que aportarà la quantitat no finançada per la Generalitat Valenciana i també l?excés que pogués haver, arribat el cas, entre el pressupost inicial i el preu de contrast definitiu.  
Cinquena  
1. Les sol·licituds s'han d'acompanyar dels documents següents:  
a) Relació detallada de tot el material i pressupost per unitats.  
b) Certificació de l'Interventor de l'ajuntament que hi ha consignació en el pressupost municipal de 1990 per a finançar l'aportació.  
c) Certificació del Secretari en què es farà constar que l'Ajuntament no ha rebut cap subvenció per a aquesta mateixa inversió o, si s'escau, una fotocòpia compulsada de la notificació en què es comunicà a l'Ajuntament la concessió d'altres subvencions per a aquesta mateixa finalitat.  
d) Una memòria descriptiva del pla d'utilització previst.  
e) Entitat bancària i número de compte corrent on s'haja de realitzar l?ingrés de la transferència en cas que es concedisca l'ajuda i també una fotocòpia del CIF de l'Ajuntament.  
2. La documentació demanada en aquesta base es presentarà per duplicat als Serveis Centrals d'aquesta Conselleria i serà determinant per a la fixació de prioritats.  
Sisena  
1. La selecció prèvia de les sol·licituds serà realitzada per una comissió presidida per la Directora General de Patrimoni Cultural de la qual formaran part un representat nomenat per cadascuna de les Diputacions Provincials de la comunitat Valenciana, el Director de l'Arxiu Central de la Generalitat Valenciana, la Cap del Servei del Llibre, Arxius i Biblioteques i el Cap de la Secció d'arxius que hi actuarà com a secretari.  
2. La Directora General de Patrimoni Cultural, atenent les sol·licituds presentades i al seu interés, elaborarà la proposta de distribució d'aquestes ajudes, l'aprovació de les quals correspondrà al Conseller de Cultura, Educació i Ciència mitjançant una Resolució que serà publicada en el Diari Oficial de la Generalitat Valenciana.  
Setena  
1. Les minoracions produïdes en relació amb el pressupost inicial, be per menor pressupost del projecte definitiu o per baixes produïdes en l'adjudicació, es repartiran proporcionalment a les quantitats aportades per cada institució.  
2. L'import de les minoracions produïdes corresponent a l'aportació de la Conselleria de Cultura, Educació i Ciència es destinarà a inversions en instal·lacions culturals ara en aquells municipis no inclosos inicialment, ara incrementant les aportacions de la Generalitat Valenciana a alguna inversió subvencionada en 1990.  
3. La Conselleria de Cultura, Educació i Ciència no assumirà modificacions del projecte del contracte que suposen un augment del preu d'adjudicació, ni revisió dels preus. Arribat el cas el preu més alt serà assumit exclusivament per l'ajuntament interessat.  
Vuitena  
El pagament d'aportacions de la Generalitat Valenciana es realitzarà d'acord amb allò que s'estableix en la Llei de Pressupostos de la Generalitat Valenciana per a 1990.  
Per tal d'efectuar el pagament als ajuntaments s'ha de presentar la documentació següent:  
a) Original i fotocòpia compulsada de les factures o dels justificants del mobiliari i equipament tècnic expedits per l?empresa proveïdora.  
b) Certificat del Secretari de l'Ajuntament on conste que el subministrament contractat ha estat lliurat i instal·lat correctament i s'ha destinat a l?ús previst.  
Novena  
L'import d'aquestes ajudes s'abonarà amb càrrec a l'aplicació pressupostària 75.84.445.827.29, dins la línia 703/000/90, anomenada ajudes per a instal·lacions d'arxius municipals.


Còpia Permalink ELI